OKRESNÁ PROKURATÚRA BANSKÁ BYSTRICA 
Partizánska cesta 1, 975 63 Banská Bystrica 1

Číslo: 3 Pv 501/13/6601	Banská Bystrica 18.12.2015 
EEČ: 2-45-232-2015

U Z N E S E N I E

Trestná vec:	obv. XXXXX 
Trestný čin:	Prečin Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Banská Bystrica 
Podľa § 215 odsek 1 písmeno e Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
- Prečin Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
dňa 20.05.2013 v čase o 16:00 hod. na parkovisku pred predajňou LIDL, Tajovského ul. v Banskej Bystrici prevzal finančnú hotovosť vo výške 380,- € od osoby XXXXX,  z ktorej mal 330,- € uhradiť platbu za autoškolu v autoškole XXXXX, Chabanecká č. 7, XXXXX, čo neurobil, pričom XXXXX g.a.h. predložil neplatný doklad o uhradení autoškoly a 50,- € si zapožičal ako osobnú pôžičku, čím týmto konaním si neoprávnene prisvojil finančnú hotovosť a spôsobil škodu vo výške 330,- € pre osobu XXXXX, nar. XXXXX, trvale bytom Martin – Záturčie, XXXXX.  
lebo obvinený nebol v čase činu pre nepríčetnosť trestne zodpovedný.  
 
Odôvodnenie:
Uznesením povereného príslušníka Obvodného oddelenia PZ XXXXX – západ sp. zn. ORP-1021/OZ-BB-2013 zo 14.10.2013 bolo podľa § 199 ods. 1 Tr. por. začaté trestné stíhanie a ďalším uznesením z 08.01.2015 bolo vznesené obvinenie XXXXX pre  prečin sprenevery podľa § 213 ods. 1 Tr. zák., na tom skutkovom základe, že dňa 20.05.2013 v čase o 16:00 hod. na parkovisku pred predajňou LIDL, Tajovského ul. v Banskej Bystrici prevzal finančnú hotovosť vo výške 380,- € od osoby XXXXX,  z ktorej mal 330,- € uhradiť platbu za autoškolu v autoškole XXXXX,  čo neurobil, pričom XXXXX g.a.h. predložil neplatný doklad o uhradení autoškoly a 50,- € si zapožičal ako osobnú pôžičku, čím týmto konaním spreneveril finančnú hotovosť a spôsobil škodu vo výške 330,- € pre osobu XXXXX, nar. XXXXX, trvale bytom Martin – Záturčie, XXXXX.

 Poverený príslušník  PZ predložil 17.12.2015 tunajšej prokuratúre vyšetrovací spis s návrhom na postup podľa § 215 ods. 1 písm. e) Tr. por., s ktorým som sa stotožnil. 

Preskúmaním obsahu spisu som zistil, že bolo nepochybne preukázané, že skutok sa stal tak, ako je vyššie uvedené, skutok je trestným činom a spáchal ho obvinený. Obvinený sa síce zo spáchania trestného činu necíti byť vinný, usvedčujú ho však svedkyňa - poškodená XXXXX, svedkyňa XXXXX, ako aj listinné dôkazy, a to kópia príjmového dokladu a výpis z banky s fotokópiou dokladu o úhrade. Zo zápisnice o výsluchu poškodenej okrem toho vyplýva, že škoda vo výške 380,- Eur jej bola obvineným poukázaná na bankový účet a preto nárok na náhradu škody si neuplatnila. Okrem toho boli zabezpečené doklady k osobným pomerom obvineného, a to odpis z registra trestov a charakteristiky. 
	 Súčasť vyšetrovacieho spisu tvorí zabezpečená fotokópia znaleckého posudku o duševnom stave XXXXX zo dňa 13.03.2015 z vyšetrovacieho spisu ČVS: ORP-870/1-OVK-BB-2013.
	V priebehu tohto konania bol sudcom pre prípravné konanie Okresného súdu v Banskej Bystrici dňa 13.05.2015 pod sp. zn 0Tp/77/2015 vydaný príkaz na vyšetrenie duševného stavu obvineného XXXXX, a preto na základe uznesenia povereného príslušníka PZ  XXXXX boli dňa 16.07.2015 do konania podľa § 142 ods. 1 Tr. por. pribratí dvaja znalci z odboru zdravotníctva,  odvetvie psychiatria. Zo znaleckého posudku z 25.11.2015 vyplýva, že obvinený v súčasnosti ako i v čase spáchania trestného činu trpel závažným procesuálnym duševným ochorením z okruhu schizofrénneho.  Obvinený nebol schopný ovládať svoje konanie a rozpoznať spoločenskú nebezpečnosť tohto konania. V dôsledku niekoľkoročného prebiehajúceho závažného duševného ochorenia z okruhu schizofrénie obvinený nie je schopný chápať zmysel trestného konania v plnom rozsahu.  Pobyt obvineného na slobode môže byť, pre nedostatočne liečené závažné duševné ochorenie z okruhu schizofrénneho, nebezpečný pre spoločnosť ako i pre samotného obvineného. Znalci jednoznačne považujú za nevyhnutnú ochrannú ústavnú liečbu a z rovnakých dôvodov doporučujú obvinenému odobrať aj vodičské oprávnenie. Konzultant - znalec z odboru psychológie v pripojenom znaleckom posudku č. 16/2015 konštatoval duševné ochorenie obvineného ktoré ovplyvnilo spáchanie skutku a aj myslenie, konanie a reagovanie obvineného v súčasnosti.  Motívom spáchania činu bolo získanie finančných prostriedkov. Duševné ochorenie neumožňuje menovanému rovnako ako psychicky zdravému jedincovi využiť korektívny vplyv trestu. Intelektové schopnosti obvineného zodpovedajú pásmu populačnej normy.

	Trestného činu sprenevera podľa § 213 ods. 1 Tr. zák. sa dopustí ten, kto si prisvojí cudziu vec, ktorá mu bola zverená, a spôsobí tak na cudzom majetku škodu malú, potrestá sa odňatím slobody až na dva roky.

	V zmysle § 215 ods. 1 písm. e) Tr. por. prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

	V zmysle § 23 Tr. zák., kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

	Vzhľadom na vyššie uvedené skutočnosti  bolo potrebné rozhodnúť tak, ako je uvedené vo výroku tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Radoslav Mandalík 
prokurátor